Sunniitide traditsiooni järgi peab naine end katma hakkama sellest ajast alates, kui rinnad kasvama hakkavad. Mis vanusest neil pearätt on, ei meenu.    Koraani järgi peab naine katma 1) oma dekoltee, 2) "pikendama" riideid (mida keegi selle all mõtleb, on vabalt tõlgendatav). Juuste katmisest pole juttugi. Mina riietun nagu iga teine Eesti naine (noh, selle vahega, et pluusist  ei ripu pool tissi väljas).    Kui lõuna kandis reisin, olen mustas ürbis + pearätt + vahepeal näokate. See on minu vaba valik ja soov kohalike sekka sulanduda (blondi peaga on araabiamaades väga tüütu reisida, parem see peakene kinni katta). Uskuge mind, need ninjastunud naised pole oma kostüümi all sugugi rõhutud :D Miks immigrant lääneriikides endale ürbi selga jätab - te ei kujuta ettegi, kui ALASTI ilma selleta võib end tunda. Minu puhul annab isegi paaripäevane abaya ja hijabi kandmine tunda: kui oled harjunud, et ainult üks mees (või lähisugulased) näevad sind ilma katteta, on VÄGA veider Eestis tagasi olles tavaliste riietega isegi naiste ees olla.    Süüa-juua saab näokattega küll aga see on üsna tüütu. Lennujaamades palutakse passikontrollis korraks nägu paljastada, muud midagi. 3 korda olen ka kabiini väisanud, kuid seal taheti ka ainult nägu näha ja kergelt kätega üle lasta.